Diari Oficial de la Generalitat Valenciana


Sumari del DOGV 9374, del 04-07-2022 (2022/6196)

RESOLUCIÓ de 27 de juny de 2022, del conseller de Sanitat Universal i Salut Pública, per la qual s'aprova la relació de personal objecte de subrogació després de l'extinció del contracte de gestió de servei públic per concessió del Departament de Salut de Torrevieja.
---------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9374

Data del DOGV
:   04-07-2022

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2022/6196


Data del document
:   27-06-2022

Organisme emissor
:   Conselleria de Sanitat Universal i Salut Pública

Tipus de document
:   Resolució

Descriptors 

:   * Conselleria de Sanitat Universal i Salut Pública
    * personal
    * concurs administratiu

RESOLUCIÓ de 27 de juny de 2022, del conseller de Sanitat Universal i Salut Pública, per la qual s'aprova la relació de personal objecte de subrogació després de l'extinció del contracte de gestió de servei públic per concessió del Departament de Salut de Torrevieja. [2022/6196]  
El Decret 164/2021, de 8 d'octubre, del Consell, de regulació en matèria de personal dels efectes de l'extinció del contracte de gestió de servei públic per concessió del Departament de Salut de Torrevieja, preveu en el seu article 2.1 que el dia 16 d'octubre de 2021, la Generalitat, a través de la conselleria amb competències en matèria de sanitat, se subrogarà en la condició d'ocupador que ocupava l'empresa concessionària «Torrevieja Salut» en els contractes de treball vigents en aquest moment, ja foren temporals o indefinits, subscrits a l'empara de l'Estatut dels Treballadors, per a executar els serveis objecte del contracte, i sempre que complisquen el requisit exigit en l'article 2.2 de l'esmentat decret.  
D'acord amb el mateix precepte, s'entendrà també comprés en el personal objecte de subrogació el que, no trobant-se en l'exercici efectiu de les seues activitats i funcions, tinguera dret a la reserva del seu lloc de treball de conformitat amb el «III Conveni col·lectiu de treball de l'empresa Torrevieja Salut UTE Llei 18/82» (d'ara en avant, conveni col·lectiu).  
La relació de personal objecte de subrogació s'aprovarà mitjançant resolució de la persona titular de la conselleria amb competències en matèria de sanitat, tal com estableix l'article 2.4 del Decret 164/2021. Aquesta resolució comprendrà igualment al personal amb contracte de treball temporal que estiguera vigent a dia 16 d'octubre de 2021, fent constar la seua categoria professional segons el conveni col·lectiu.  
  
Després de l'entrada en vigor del Decret 164/2021, ha sigut necessari autoritzar amb caràcter excepcional la continuïtat en la prestació de serveis de determinat personal laboral subrogat, garantint d'aqueixa manera la prestació assistencial en el departament. El personal que compta amb aquesta autorització es recull igualment en la present resolució.  
Finalment, la disposició addicional cinquena del Decret 164/2021 preveu que la resolució aprovant la relació de personal objecte de subrogació es dicte en el termini màxim de nou mesos des de l'entrada en vigor del citat decret, amb indicació de les dades personals d'identificació i la categoria professional, sense perjudici de la plena eficàcia de la subrogació en data 16 d'octubre de 2021.  
Per tot això, i en virtut del que es preveu en el Decret 164/2021, 8 d'octubre, del Consell, de regulació en matèria de personal dels efectes de l'extinció del contracte de gestió de servei públic per concessió del Departament de Salut de Torrevieja, resolc:  
  
Primer  
Aprovar la relació de personal laboral amb contracte de treball indefinit vigent el 16 d'octubre de 2021, que és objecte de subrogació després de l'extinció del contracte de gestió de servei públic per concessió del Departament de Salut de Torrevieja, segons el que es preveu en l'article 2.4 del Decret 164/2021. En el cas que la relació laboral s'haja extingit amb posterioritat a la subrogació, aquesta circumstància es recull en l'annex. Aquesta relació de personal laboral indefinit a extingir es recull en l'annex I.  
  
Segon  
Aprovar la relació de personal laboral subrogat que compta amb autorització excepcional per a la continuïtat en la prestació de serveis. Aquesta relació es recull en l'annex II.  
  
Tercer  
Aprovar la relació de personal amb contracte de treball temporal vigent el 16 d'octubre de 2021, i la vigència del qual continua a la data de la present resolució, d'acord amb el que es preveu en l'article 2.4 del Decret 164/2021. Aquesta relació de personal laboral temporal a extingir es recull en l'annex III.  
  
Quart  
Ordenar la seua publicació en el Diari Oficial de la Generalitat Valenciana.  
  
Contra la present resolució, que posa fi a la via administrativa, es podrà interposar directament, en el termini de 2 mesos comptats des de l'endemà de la seua publicació, demanda laboral davant del jutjat social corresponent, segons el que es disposa en l'article 69 de la Llei 36/2011, de 10 d'octubre, reguladora de la jurisdicció social, sense perjudici que les persones interessades puguen utilitzar, en el seu cas, qualsevol altra via que estimen procedent.  
  
València, 27 de juny de 2022.- El conseller de Sanitat Universal i Salut Pública: Miguel Mínguez Pérez.